b'\n_START_ARTICLE_\nDavid Ruelle\n_START_SECTION_\n\xc5\xbdivljenje in delo\n_START_PARAGRAPH_\nRuelle je leta 1955 diplomiral na Tehni\xc5\xa1ki fakulteti v Monsu, leta 1957 pa je kon\xc4\x8dal \xc5\xa1tudij fizike na Svobodni univerzi v Bruslju, kjer je tudi doktoriral leta 1959. Dve leti do 1962 je bil najprej kot raziskovalni asistent na \xc5\xa0vicarski dr\xc5\xbeavni tehni\xc5\xa1ki visoki \xc5\xa1oli (ETH) v Z\xc3\xbcrichu, kasneje kot privatni docent. Naslednji dve leti do 1964 je bil v ZDA na In\xc5\xa1titutu za vi\xc5\xa1ji \xc5\xa1tudij v Princetonu, kamor se je leta 1970 za eno leto vrnil. Leta 1984 je postal francoski dr\xc5\xbeavljan._NEWLINE_Ruelle je bil od leta 1964 profesor na In\xc5\xa1titutu za vi\xc5\xa1je znanstvene \xc5\xa1tudije (Institut des Hautes Etudes Scientifiques) (IHES) v Bures-sur-Yvette. Od leta 2000 je profesor emeritus na IHES in zaslu\xc5\xbeni gostujo\xc4\x8di profesor na Rutgersovi univerzi._NEWLINE_Leta 1971 je v \xc4\x8dlanku O naravi turbulence skupaj s Takensom poimenoval \xc4\x8dudne atraktorje.'